  Туспуктэм: Удмуртиысь архивлэн фондысьтыз Майя Бывальцева 20-тӥ коньывуонэ Удмуртиысь йӧскалык лыдӟетъюртын нылпи кылбурчилэн, элькунысь калык гожъясьлэн Герман Ходыревлэн вордскемез дырысен 90 ар тырмонлы сӥзем кылбурето ӝыт ортчоз. Со сярысь ужъюртлэн пресс-службаез ивортӥз. Герман Ходыревлэн улон но творчество сюресэз, солэн удмурт литератураез но йӧскалык лулчеберетэз азинтонэ ватсэтэз сярысь вералозы литературатодосчи Татьяна Зайцева, кылбурчи Юлия Разина, крезьгурчи но крезьгуртодосчи Юрий Толкач, историк но публицист Николай Кузнецов. Ижысь 20 номеро школаын дышетскисьёс Герман Ходыревлэсь кылбуръёссэ лыдӟозы, со дышетон юртын трос аръёс ӵоже ини Удмуртиысь калык гожъясьлы сӥзем литературной музей ужа.     Аатаез сярысь тодэ ваёнъёссэ Удмуртиысь крезьгурчиослэн огазеяськонзылэн тӧроез Марина Ходырева вералоз. Озьы ик лыдӟетъюртын кылбурчилэн книгаосыныз но бичетъёсыныз «Кизилиос уг кысо: к 90-летию Г. А. Ходырева» адӟытон дасязы. Ужрад 17 часын кусткоз, пыронэз эркын, азьвыл гожтӥськыса. Тодэ вайытом, Удмуртиысь нигаосты Рязаньын йӧскалык книгая «Чтающий мир» улосвылкуспо фестивальын пусйизы.  Тегъёс: тодынвозён кылбурет удмуртъёс Ижкар Удмуртия  